काम के बांण से शिव के नेत्र खुले। अपने सामने बैठी पार्वती के दर्शन मात्र से मोहित हो गए। शिव को अचानक अपनी हैसियत का भान हुआ और वे सोचने लगे कि मैं स्वतंत्र हूं, मैं निर्विकार हूं तो पार्वती के दर्शन से मोहित क्यों हो गया। किसने ऐसी कार्यवाही की। शिव ने चारों ओर देखा, दक्षिण दिशा में कामदेव दिखाई दिए जो बारी बारी से शिव पर काम बाणों की वर्षा कर रहे थे। इस स्थिति को देख शिव को अति क्रोध आया तब अपने तीसरे नेत्र की अग्नि से कामदेव को भस्म कर दिया।